James IV od Škotske
James IV (Stirling, 17. mart 1473.  - Northumberland (Engleska), 
9. septembar 1513.), bio je kralj Škotske, od 1488. - 1513.

James je bio energični i prilično popularan vladar, koji je za svoje vladavine uspio ujediniti cijelu Škotsku i podvrći je pod svoju vlast. Usto je stabilizirao dvorsku riznicu i osigurao Škotskoj povoljniju poziciju na tadašnjoj političkoj karti Evrope.

Biografija
James je stupio na prijestolje nakon što je njegov otac James III ubijen u borbi protiv pobunjenika 11. juna 1488. Iako je tada imao samo petnaest godina, odmah je počeo aktivno sudjelovati u vlasti. Tokom prve dekade svoje vlasti proširio je svoju vlast i na rijetko naseljena područja zapadne i sjeverne Škotske, a do 1493. uspio je pokoriti i posljednje nepokorene vladare po 
Hebridima.

Iako James nije bio bog zna kako ratoboran, ipak je 1495. razbio krhko primirje s Engleskom odlučivši pomoći Perkinu Warbecku, pretendentu na engleski tron, tako što je napao njena granična područja. Taj ograničeni rat trajao je do decembra 1497. kad je nakon pregovora zaključeno sedmogodišnje primirje, ali su se granične čarke i nakon tog nastavile. Ipak su se odnosi između Engleska i Škotske smirili kad se 1503. James oženio sa Margaret Tudor, najstarijom kćerkom engleskog [[kralja Henry VII. Taj brak doveo je do tog 
da je jedan vijek kasnije, Jamesov praunuk - James VI stupio i na engleski tron kao James I.

Svoj položaj je oslabio nakon što je došao u sukob sa engleskim kraljem Henryem VIII (vladao 1509. - 1547.). 
On je naime - 1512. postao saveznik Francuske u njenoj borbi protiv Engleske i velikih kontinentalnih 
sila. 
Kad je Henry napao Francusku 1513., James je odlučio usprkos sugestija svojih savjetnika, pomoći svoje francuske saveznike tako da napadne Englesku. Tokom augusta 1513. uspio je zauzeti četiri zamka po sjevernoj Engleskoj, ali mu je nakon toga vojska katastrofalno poražena u Bitci kod Floddena, pored sela Branxton u Northumberlandu 9. septembra 1513., u kojoj je i sam James poginuo, sa većinom svojih vazala.

Naslijedio ga je tek rođeni sin James V.

Izvori

Vanjske veze 

 James IV na portalu Encyclopædia Britannica 

Škotski monarsi
Historija Škotske